als_Latn dik_Latn sag_Latn
Kur duhen edhe pak dite qe qeveria e re e dale nga zgjedhjet e 23 qershorit te nise zyrtarisht punën, ambasadori i SHBA-ve ne Tirane, Aleksandër Arvizu, ka zhvilluar një takim ne selinë e Partisë Socialiste me deputeten Mimi Kodheli, e propozuar nga Rama si Ministre e Mbrojtjes. Takimi zgjati rreth 90 minuta, ndërsa pas tij, zonja Kotheli tha se ambasadori amerikan e ka siguruar për mbështetjen e SHBA-ve ndaj politikave te qeverise se re. Sipas zonjës Kodheli, Shtetet e Bashkuara të Amerikës do të vazhdojnë të japin ndihmën e tyre në çdo fushë, përfshirë edhe mbrojtjen dhe sigurinë vendit. Edhe ambasadori Arvizu rikonfirmoi bashkëpunimin e ngushte ne fushën e mbrojtjes për çështjet e sigurisë. Takimi me ministren e ardhshme te mbrojtjes dhe këto deklarata, vijnë ne një kohe kur Shtetet e Bashkuara te Amerikës, kryesojnë aksionin diplomatik ndërkombëtar për zgjidhjen e krizës ne Siri e kur tashme duket se opsioni i vetëm po mbetet ndërhyrja ushtarake.
als_Latn